- Adrian Mititelu a spus ce se va întâmpla dacă FCU Craiova retrogradează în Liga a 2-a
- Mesajul transmis de patronul oltenilor
- Antrenamentele, calificările şi cursele de Formula 1, Formula 2 şi Formula 3 ale Marelui Premiu al Australiei sunt LIVE STREAM în AntenaPLAY. Calificările şi cursa de Formula 1 sunt pe Antena3 CNN
Adrian Mititelu a spus ce se va întâmpla dacă FCU Craiova retrogradează în Liga a 2-a. Patronul echipei din Bănie a vorbit despre posibilitatea ca echipa sa să ajungă, din nou, în eșalonul secund.
Comentariul lui Mititelu a venit în contextul în care FCU Craiova este pe locul al 13-lea în Liga 1, care duce la barajul de promovare/menținere în Liga 1.
Adrian Mititelu a spus ce se va întâmpla dacă FCU Craiova retrogradează în Liga a 2-a
Adrian Mititelu a recunoscut faptul că retrogradarea echipei în Liga a 2-a nu ar fi o tragedie și că nu îl înțelege pe Valeriu Iftime, care a dezvăluit că va ieși din lumea fotbalului, în cauzl în care FC Botoșani nu se va mai afla pe prima scenă a fotbalului românesc. Totodată, acesta a spus că un fan iubește o echipă și dacă se află în Liga a 4-a.
"Fotbalul continuă, indiferent în ce ligă suntem. E o întrecere sportivă unde participă 16 cluburi. Unii sunt mai merituoși, alții mai puțini merituoși. Trebuie să fim bărbați și să privim lucrurile așa cum trebuie.
Am văzut și pe domnul Iftime și pe alții că dacă retrogradează se lasă de fotbal. Dar de ce? Liga a doua e o sperietoare? E un restart, e un nou început. Nu văd ceva ieșit din comun.
Sunt lucruri mai grave care se întâmplă oamenilor, nu asta. Dacă iubești o echipă, o iubești și în liga a patra, cum s-a întâmplat la noi. Așa se vede atașamentul", a spus Adrian Mititelu, potrivit sport.ro.
Adrian Mititelu, replică tăioasă pentru Basarab Panduru
Adrian Mititelu a avut o replică tăioasă pentru Basarab Panduru. Patronul celor de la FCU Craiova a auzit declarațiile date de fostul internațional român, după meciul pierdut de olteni la Ploiești.
Petrolul a învins-o pe FCU Craiova cu 1-0, iar echipa patronată de Adrian Mititelu se află pe loc de baraj, după prima etapă din play-out.
Basarab Panduru a criticat jocul echipei lui Nicolo Napoli și susține că ar fi oportună schimbarea antrenorului, mai ales că întrecerea internă a luat pauză, pentru disputarea meciurilor echipelor naționale.
Reacția lui Adrian Mititelu nu a întârziat să apară și l-a contrat pe fostul internațional. Mititelu a declarat că foștilor jucători le este ușor să își dea cu părerea din studiourile de televiziune și se întreabă de ce acesta nu antrenează:
"Am văzut declarația lui Panduru, aș fi vrut să comenteze după ce prinde și el trei meciuri pe bancă în Liga 1. Așa, de la televizor, oricine poate să vorbească, să își dea cu părerea, e foarte ușor cu vorba, dar mai greu cu fapta. Nu antrenează pe nicăieri.
Văd că e o modă acum ca toți antrenorii care n-au făcut nimic să devină jurnaliști. Îmi pare rău, am fost fan al jucătorului Basarab Panduru, dar ca antrenor ce a făcut?! De la televizor e foarte simplu.
Am băgat 3 milioane de euro, să vină și alții să vadă cât de greu e în fotbal! E foarte ușor să vorbești de pe margine", a declarat Adrian Mititelu, potrivit gsp.ro.